તેમણે કહ્યું કે દેશના 100 મોટા ઉદ્યોગપતિઓ રોજગાર નહીં આપે. રોજગાર નાના વેપારીઓથી આવશે. એનડીએ સરકારે 10 ઉદ્યોગપતિઓના દેવા માફ કર્યા હતા. જો નાના દુકાનદારોના દેવા માફ કર્યા હોત તો ફાયદો રહેતો. નોંધનીય છે કે કોંગ્રેસનો પંજો ગુજરાતમાં સ્થાપવાની ચાહ સાથે રાહુલ ગાંધી આજથી ત્રણ દિવસના ગુજરાત પ્રવાસ પર છે. જેમાં પહેલા દિવસ તે ખેડા જિલ્લા, આણંદ અને વડોદરાની મુલાકાત લેશે. સાંજે વડોદરા પહોંચી તેમની આ પહેલા દિવસની યાત્રા સંપન્ન કરશે. ત્યારે રાહુલ ગાંધીની આ બસ યાત્રા જેને નવસર્જન યાત્રા નામ આપવામાં આવ્યું છે તે કોંગ્રેસની તરફ લોકોને આવનારી વિધાનસભાની ચૂંટણીમાં ખેંચી શકે છે કે કેમ તે જોવું રહ્યું.